《修文立武颂》
宋代·曾丰

斌哉公兮。丁黎牾兮，
反自拊兮。亶元后天覆无我若汝兮，
董尔亶厘吾天序兮。九法茂茂勃其竖兮，
谁又我{左角右巨}兮。尔校传相欢，
勿阐而{左皮右丸}兮，勿{外门内为}而{左革右干}兮，
勿闓而篓{韬舀换长}靫{左革右阑}兮。逡其虎贲以自媻兮。
斌哉公兮。丁黎狺兮，
反自{左扌右盾}兮。亶元老地载无我若人兮，
麾尔校迪吾天伦兮。三纲几几廪其{左陈右攵}兮，
谁又我{外门内宾}兮。尔黎传相告，
勿摅而{左韦右蜀}兮，勿抉而箙兮，
勿掀而鞬{左车右曼}{左弓右鬲}{籙金换木}兮。逶其蚁溃以自宓兮。
斌哉公兮。丁黎{左羊右委}兮，
反自揆兮，亶元戎海涵无我若尔兮，
格尔黎寤吾天理兮。五常炳炳劼其履兮，
谁又我觝兮。吾伍传相号，
勿袖而弢兮，勿弹而轑兮，
勿纾而医韘皾櫜兮。逛其虻附以自陶兮。
修文立武，三章章七句，
三章章五句。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。